Tiltag i OKTOBER: 

Release-Koncert med Ensemble Symphonia den 4. okt. kl. 15

Vi glæder os til at kunne præsentere vores nye album, KARITAS, med sange af Hildegard von Bingen og danske middelaldermelodier, i Bethlehemskirken. 
Ensemble Symphonia består af Marianne G Nielsen, sanger, Mie Korp Slot, portativ og Karina Agerbo på blokfløjte. 
Ensemblet blev dannet i 1998 i forbindelse med 'Hildegard-året', hvor man 
fejrede Hildegards 900-års jubilæum.
Det var i 1990 at jeg sang de første sange af Hildegard her i kirken og det er 
som om, at der nu sluttes en ring omkring alle de år, hvor jeg har beskæftiget 
mig med sangene, ved netop at præsentere cd'en her. Vi byder på et glas vin 
efter koncerten, hvor også cd'en kan købes.                       Marianne G Nielsen

Stilleretræte

Kom med ud til et øde sted, hvor I kan være alene og hvile jer lidt." siger Jesus. (Mark. 6,31)
Tid til at finde ro til at lytte dig selv i Guds kærlige nærvær, gennem naturen, 
gennem langsomheden, gennem tidebønner, gennem stilhedens fællesskab, 
med andre der ønsker det samme. Slippe alt fra hverdagen for en stund og i 
tillid til at Gud tager sig af det og dem. Åbne dig for Guds kærlighed der 
strømmer til alle og giver liv í overflod lige der hvor vi trænger til det og derfra modtage ny næring til hverdagen og livet.
Hvornår: fra d. 19 - 21. okt. 2026, starter efter frokost, slutter ved middagstid. 
Sæt kryds i kalenderen. Mere info i oktobernummeret.

Kursus i bibelsk sjælesorg. 

Martin Drengsgaard er ved at uddanne sig i bibelsk sjælesorg. I forbindelse 
med denne uddannelse vil han gerne udbyde et gruppeforløb i bibelsk sjælesorg, hvor vi over 7 mandage taler om tro, tab, mening, vrede, traumer, vrede, tilgivelse 
og forsoning. Igennem samtalen er håbet, at vi finder ind til et fornyet livsperspektiv og livsmod.  
Vi begynder mandag d. 26. oktober kl. 14.00 til 15.30. Vi fortsætter forløbet de følgende 7 mandage og slutter forløbet i december. Der kan max deltage 6 personer. Skriv til Martin Drengsgaard på sognepraest@bethlehemskirken.dk, hvis du ønsker at være med.

